*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2018. gada \_\_\_. \_\_\_\_\_\_\_\_\_

**.§**

**Informatīvais ziņojums**

**„Par iespēju palīdzēt pensijas vecuma iedzīvotājiem zobu protezēšanas jautājumos”**

1. Pieņemt zināšanai iesniegto informatīvo ziņojumu.
2. Atbalstīt, ka Labklājības ministrija sadarbībā ar Rīgas Stradiņa universitātes Stomatoloģijas institūtu no 2019. gada 1. janvāra līdz 2019. gada 31. decembrim īsteno izmēģinājumprojektu "Par atbalstu zobu protezēšanas jautājumos" (turpmāk – izmēģinājumprojekts) atbilstoši informatīvajā ziņojumā norādītajam.
3. Izmēģinājumprojektu 2019. gadā īstenot Labklājības ministrijas pamatbudžeta apakšprogrammas 05.01.00 „Sociālās rehabilitācijas valsts programmas” 2015. – 2017.gada budžeta jaunās politikas iniciatīvas „Sociālās rehabilitācijas nodrošināšana no vardarbības cietušām pilngadīgām personām un vardarbību veikušām personām” pakalpojumam „Sociālās rehabilitācijas pakalpojumi no vardarbības cietušām pilngadīgām personām” piešķirto valsts budžeta līdzekļu ietvaros.
4. Labklājības ministrijai līdz 2019. gada 1. jūnijam sadarbībā ar Rīgas Stradiņa universitātes Stomatoloģijas institūtu un senioru organizācijām izvērtēt izmēģinājumprojekta starprezultātus un atbilstoši tiem izstrādāt priekšlikumus pastāvīgai pakalpojuma nodrošināšanai no 2020. gada 1. janvāra.
5. Jautājums par Labklājības ministrijai nepieciešamo finansējumu 2020. gadam un turpmākajiem gadiem ik gadu 2 037 300 *euro* apmērā pakalpojuma turpmākai nodrošināšanai skatāms Ministru kabinetā kopā ar visu ministriju un citu centrālo valsts iestāžu iesniegtajiem prioritārajiem pasākumiem likumprojekta “Par valsts budžetu 2019.gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas un izskatīšanas procesā atbilstoši valsts budžeta iespējām.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

labklājības ministrs Jānis Reirs

16.08.2018 16:32

229

I.Salmane, 67021556

Irena.Salmane@lm.gov.lv